15. kolovoza u Domovinskom ratu

**Domovinski rat po nadnevcima**: 15. kolovoza u Domovinskom ratu.

- U gradu Jasna Hora u Poljskoj, Njegova Svetost Papa Ivan Pavao II pozdravio više od milijun mladih vjernika na hrvatskom jeziku.

- Trideset i jedan hrvatski gardist i civil razmijenjeni za 53 (pedeset tri) srpska terorista u Petrinji i Osijeku. Četvorica hrvatskih gardista oslobođena iz kninskog zatvora, gdje su bili brutalno pretučeni i maltretirani.

**- Njemačka i Austrijska ambasada u kanadskom gradu Otawi primili prijeteća pisma srpske tajne organizacije "Crna ruka".**

- Srpski teroristi maltretirali i pucali na bračni par Nikolu i Mariju Pipatović u njihovoj kući u banijskom selu Kraljevčani.

- "THE New York Times" uspoređuje Miloševićevu politiku s iračkom okupacijom Kuvajta.

- Slavonski Brod i na praznik Velike Gospe zasipan granatama, u napadu pet civila poginulo, a 9 ih je ranjeno.

- Grčka i Makedonija krše embargo UN o sankcijama protiv Srbije.

- Konferencija o europskoj sigurnosti i suradnji osudila Srbe, no Rusija je uspjela ublažiti oštar ton priopćenja.

- Belgija će poslati još vojnika u bivšu Jugoslaviju za zaštitu humanitarnih konvoja, budu li to od nje tražili saveznici.

- Nakon srpskog povlačenja s Igmana i Bjelašnice počinje najteži dio ženevskih pregovora: krojenje karata.

- Ako ne bismo mogli mirnim putem, uz pomoć Ujedinjenih naroda, uspostaviti pravni poredak na čitavom teritoriju Republike Hrvatske, pokazat ćemo ne samo Srbima, već čitavom svijetu da imamo pravo i da smo sposobni to učiniti, istaknuo predsjednik Tuđman na proslavi blagdana Velike Gospe u Prološcu kod Imotskog.

- Bosna je prošla kroz dvije faze: obrambeni i građanski rat, a moguće je da uđe i u vjerski - istaknuo u intervjuu za "Večernji list" predsjednik HVO-a Žepče Perica Jukić.

- Zračni napadi Zapada na Sarajevo "na stanovit način su prazna prijetnja", rekao britanskom listu "Independant" lord David Owen.

- U povodu smrti glavnog tajnika NATO-a Manfreda Woernera, predsjednik Tuđman uputio brzojav sućuti njegovoj supruzi.

- Francuski ministar obrane François Leotard izjavio da će se postrojbe Francuske, ali i drugih europskih zemalja, povući iz Bosne bude li ukinut embargo na uvoz oružja u BiH.

- Treba znati da četnici napadaju suverenu, međunarodno priznatu državu, da tuku samo civilne ciljeve, zračnu luku, te da je zbog toga tisuće ljudi u skloništima. Naša je obrana legitimna, a ona uključuje i napad, izjavio u Dubrovniku načelnik Glavnog stožera Hrvatske vojske general zbora Zvonimir Červenko.

- Nakon četiri godine, u 7,10 krenuo iz Splita prvi vlak prema Kninu. Tri vagona kompozicije ispunilo 300 prognanika iz Ružića, Drniša, Potkonja i Knina.

- U dva dana čamcima preko Save u Davor prevezeno 2.000 Hrvata prognanih s banjalučkog područja.

- Kozirev nije uspio na pregovorima u Moskvi uvjeriti američkog pregovarača Anthonya Lakea da se Beogradu skinu sankcije. Međutim, ruski je parlament 12. kolovoza, jednoglasno i po kratkom postupku, prihvatio zakone o jednostranom izlasku Rusije iz režima međunarodnih sankcija protiv Beograda i o uvođenju ekonomskih sankcija Hrvatskoj.

Otvorena sarajevska zračna luka za komercijalne letove - otvorenju, uz Aliju Izetbegovića, prisustvovao i Warren Christopher.

## Izvori

* Hrvatski informativni centar *Hrvatski spomenar: 11. kolovoza - 20. kolovoza*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.